
 OTSUS

Narva







                 2007 nr…..

Projekteerimistingimuste määramine
(Victoria bastioni ja bastioni müürides olevate kasemattide 

kindlustamine, restaureerimine ja konserveerimine)
Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:


Määrata projekteerimistingimused Victoria bastioni ja bastioni müürides olevate kasemattide kindlustamise, restaureerimise ja konserveerimise ehitusprojekti koostamiseks järgnevalt:             

	1. ÜLDANDMED



	1.1  Tellija                                          
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn,  Victoria bastion
Maakasutuse sihtotstarve: üldmaa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  08.05.07.a avaldus nr.729/1-11 
Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Muinsuskaitseseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on Victoria bastioni ja bastioni müürides olevate kasemattide kindlustamine, restaureerimine ja konserveerimine vastavalt muinsuskaitse eritingimusele ja bastionide tehnilisele ekspertiisile.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Vabariigi Valitsuse kehtestatud 03.03.2006.a. määrus nr.64 „ Kaitsealuste parkide, arboreetumite ja puistute kaitse-eeskiri”;

- OÜ H.Uuetalu poolt koostatud Narva linna Victoria, Honor ja Gloria bastionide ehitise ekspertiis ja muinsuskaitselised eritingimused;
- OÜ Hades Geodeesia poolt koostatud geodeetiliste tööde aruanne „ Narva bastioonid”; 

- Narva linna bastionide Victoria, Honor ja Gloria ülesmõõtnisjooniste väljavõte muinsuskaitseameti arhiivist ( koostatud 1963.a.).

- Artes Terrae OÜ poolt koostatud Narva Pimeaia puistu hinnang.
- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud Muinsuskaitseameti poolt väljastatud tegevusluba omavate firmade poolt.

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

	4. ARHITEKTUURSED JA LINNAEHITUSLIKUD TINGIMUSED


4.1 Bastioni soklipiirkonna avamine ja kindlustamine.

4.2 Välisvoodri kindlustamine roostevabaterasankrutega, pragude täitmine sobivate segude injitseerimisega.

4.3 Varisemisohtlike müüriosade eemaldamine.

4.4 Puuduva välisvoodri aluspinna kindlustamine roostevabaterasvõrkudega, ankrutega ja pinna torkreteerimine.
4.5 Puuduva välisvoodri restaureerimine.

4.6 Hävinud ja purunenud laskeavade kindlustamine ning restaureerimine. Laskeavade ja ventilatsioonikanalite suudmed jätta avatuks, tagades sellega loomuliku ventilatsiooni. Mitterestaureeritavad laskeavad sulgeda metalltrellidega.
4.7 Säilinud müürivoodri konserveerimine. 
4.8 Bastioni nõlvadelt puude ja põõsaste eemaldamine.

4.9 Bastioni müüri pealispinnalt kasvupinnase eemaldamine.
4.10 Müüripealse konserveerimine koos veetõkke ja kaitsekihi rajamisega pinna- ja sadevete müüritisse imbumise tõkestamiseks.

4.11 Karniisi restaureerimine: võtta aluseks olemasolevad kujud.
4.12 Kasemati käikude vabastamine müürivaringutest.
4.13 Varinguohu piirkondade kindlustamine.

4.14 Kasemattide seinapindade kindlustamine ja konserveerimine.

4.15 Kasemattide võlvide kindlustamine ja konserveerimine.

4.16 Kasemattide trepikäikude avamine, kindlustamine ja konserveerimine. Sissepääsude trepid varustada köis-või metallkäsipuudega.
4.17 Põrandate puhastamine ning restaureerimine.

4.18 Sissepääsudele tõkkeväravate rajamine.

4.19 Välisvalgustus ja bastioni dekoratiivne valgustamine: esitada valgustite eskiisid (vähemalt 2 varianti) heakskiidu saamiseks.

4.20 Muud nõuded: vastavalt muinsuskaitse eritingimusele ja bastioni tehnilisele ekspertiisiotsusele.

4.21 Keskkonnakaitsemeetmed: lahendada projekti koosseisus. Kasemattide puhastamisel varingutest ja muust risustavast prahist sorteerida välja raiddetailid ja kasutamiskõlblikud paekivid ning need ladustada ehitusplatsil või vahelaos. Lahendada kõlbmatu ehitusprahi utiliseerimine. Näidata lammutustööde järjekord ning ajutise toestamise moodused.  Näidata lammutatavate materjalide ligikaudsed kogused eraldi materjalide kaupa. Näidata lammutusmaterjalide kasutamise ja jäätmete paigutamise kohad. Millised lammutusjäätmeid ladustatakse, millised viiakse käitlusesse.

4.22 Asendiplaan: näidata tehnovõrgud ja ehitised, liiklusskeem, valgustimastide, sõidu- ja kõnniteede paiknemine, määratleda pinnakatted.
4.23 Tagada selgus ja jooniste hea loetavus. Projekti koosseisus esitada lisaks:   

- situatsiooni skeem,
- kasemattide plaanid, 

- bastioni vaated, 

- avade täitmise plaan,

- uste eksplikatsioon,

- evakuatsiooniskeem jne.

	5. INSENERTEHNILISED ERITINGIMUSED



5.1 Esitada projekti koosseisus insener-tehniline projektlahendus elektrivarustusele, valgustusele, pinna- ja sadevete ärajuhtimisele.

5.2 Nõutada tehnovõrkude valdajatelt tehnilised tingimused ja projekt kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Bastioni ja kasemattide seisundi tehniline ekspertiis ning muinsuskaitselised eritingimused lisada projekti kausta. Soovitused ja järeldused võtta arvesse projekteerimisel.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Ida-Virumaa Keskkonnateenistus.
7.3     Muinsuskaitseamet.

7.4     Piirivalveamet.
7.5     Narva Linnavalitsuse Linnavara-ja Majandusamet
7.6     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Otsus jõustub seadusega sätestatud korras.
8.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

